alexandrainst/scandi-wiki huggingface dataset:
In the Hot Seat

In the Hot Seat er det niande og siste studioalbumet til det engelske progressiv rock-bandet Emerson, Lake & Palmer, gjeve ut 27. september 1994 på Victory. Det vart spelt inn i Goodnight L.A. Studios i Los Angeles, og vart produsert av Keith Olsen.

Produksjon
Innspelinga av albumet vart prega av at både klaverspelaren Keith Emerson og trommeslagaren Carl Palmer sleit med helseproblem. Emerson hadde problem med olbogenerva, som gjorde det vanskeleg for han å kontrollere høgrehanda. Palmer sleit med karpaltunnelsyndrom, som førte til at fingrane hans vart numne, men dette let seg operere.

«Daddy» vart skriven av Lake til minne om det sakna barnet Sara Anne Wood og vart nytta til å skape blest om sakna og bortførte barn.

Mottaking

Trass i forsøka til den kjende produsenten Olsen selde albumet særs dårleg. Det vart lite spelt på radio og var det einaste albumet til Emerson, Lake & Palmer smo ikkje gjekk inn på Billboard 200. In the Hot Seat er det minst selde albumet deira. Keith Olsen har seinare sagt han angra på han produserte albumet og sa det hadde «ingen songar, ingenting førebudd, ingen arbeidsmoral.»

Innhald

Medverkande

Emerson, Lake & Palmer
 Keith Emerson – klaverinstrument
 Greg Lake – vokal, gitar, bass
 Carl Palmer – trommer

Andre medverkande
 Bill Wray – korvokal
 Paula Mattioli – korvokal
 Kristen Olsen – ekstra vokal (på «Daddy»)
 Fred White – kor (på «Pictures at an Exhibition»)
 Ricky Nelson – kor (på «Pictures at an Exhibition»)
 Lynn B. Davis – kor (på «Pictures at an Exhibition»)
 Linda McCrary – kor (på «Pictures at an Exhibition»)

Teknisk personell
 Keith Olsen – produsent, lydteknikar
 Brian Foraker – lydteknikar
 Joe Gastwirt – mastering (i Ocean View Digital Mastering, Los Angeles)
 Hans Neleman – fotografi
 Karl Kristkeitz – design
 Brian Aris – bandfotografi

Kjelder

Denne artikkelen bygger på «In the Hot Seat» frå ,  den 27. februar 2020. 
 oppgav desse kjeldene:

Emerson, Lake & Palmer-album
Musikkalbum frå 1994
Album produserte av Keith Olsen
A Portrait of the Artist as a Young Man

A Portrait of the Artist as a Young Man er ein halvbiografisk roman skriven av James Joyce. Romanen blei først gjeven ut som føljetong i det engelske litterære tidskriftet The Egoist frå 1914 til 1915. Han kom først ut i bokform i 1916 i USA og i 1917 i Storbritannia. Romanen handlar om Stephen Dedalus, eit alter ego for Joyce, som har namn frå Daidalos i gresk mytologi.

Boka er omsett til bokmål som Portrett av kunstneren som ung mann av Herbert Svenkerud (1948), til dansk som Portræt af kunstneren som ungt menneske og til svensk som Porträtt av konstnären som ung eller Porträtt av författaren som ung.

Kjelder

Denne artikkelen bygger på «Porträtt av konstnären som ung» frå ,  den 29. februar 2020.

Bakgrunnsstoff

 
 Hypertextual, self-referential version based on the Project Gutenberg edition, from an Imperial College London website
 Digitized copy of the first edition from Internet Archive
 Study guide from SparkNotes
 Map of A Portrait of the Artist as a Young Man 
A Portrait of the Artist as a Young Man at the British Library

Bøker frå 1916
Irske romanar
Engelskspråklege romanar
James Joyce
Charles Stewart Parnell

Charles Stewart Parnell () var ein irsk nasjonalistleiar og politikar som var leiar for Home Rule League 1880-92 og Irish Parliamentary Party 1882-1891. Han var parlamentsmedlem (MP) i Det britiske underhuset frå 1875 til 1891

Irske politikarar
James

James er eit mannsnamn som er ein engelsk varianten av det bibelske namnet Jakob.

Det kjem frå seinlatinsk Iacomus, ein variant av Iacobus som er den latinske forma av greske Iakobos.
Den latinske Vulgata-Bibelen brukte «Iacob» i Det gamle testamentet og Iacobus i det nye; det siste blei omforma til «James» i seinare engelske omsetjingar, som King James Bible frå 1611. Fleire skotske og engelske kongar som blir kalla Jakob på norsk, som Jakob I av England, blir kalla «James» på engelsk.

Namnet blei introdusert til England av normannarane. Det er også blitt eit britisk etternamn som er særleg utbreidd i Wales.

Kjende namneberarar
James Blunt, britisk songar
James Brown, amerikansk artist
James Lee Burke, amerikansk forfattar
Jim Clark, skotsk motorsportutøvar 
James Cook, engelsk oppdagar
James Fenimore Cooper, amerikansk forfattar
James Dean, amerikansk skodespelar
James Hetfield, songar i gruppa Metallica
James Joyce, irsk forfattar
James Watt, skotsk oppfinnar

Kjenda personar med James som etternamn 
Charles James, britisk-amerikansk moteskapar
Cyril Lionel Robert James, trinidadisk forfattar
David James, engelsk fotballspelar
Elmore James, amerikansks bluessongar og gitarspelar
Evan James og sonen James James, walisiske forfattarar og komponistar av den walisiske nasjonalsongen «Hen Wlad Fy Nhadau»
Harry James, amerikansk jazz- og populærmusikar
Henry James, amerikansk forfattar
Jesse James, amerikansk gangster
P.D. James, britisk forfattar

Oppdikta personar med namnet James 
James Bond, hemmeleg agent 
James Potter, far til Harry Potter

Kjelder

Mannsnamn
Engelske førenamn
Engelske slektsnamn
Walisiske slektsnamn
Dadra i musikk

Dadra er ein musikkstil innan hindustanimusikk med opphav i folkesongar sungne av kvinner i Uttar Pradesh.

Stilen har same namn som rytmemønsteret som ofte blir brukt i han, dādrā tāla. Ein kan også bruka andre mønster, som kahervā tāla.

Teksten i dadramusikk tek ofte for seg kjenslene til ei forelska kvinne. I tillegg til kjensler kan han også skildra natur og skiftande årstider.
Han er som regel fordelt på to strofer, og kan vera på nordindiske språk som bradjbhakha, maithili og hindi.

Dadra er rekna som ein lett stil i slekt med thumri, men er friare for utøvaren. Han har ofte litt raskare tempo, og verk er kortare og meir kompakte.

Kjelder

Bakgrunnsstoff
Forklaring og døme ved chandrakantha.com

Indisk musikk
Kultur i Uttar Pradesh
Thumri

Thumri (hindi , ṭhumrī) er ein vokal musikksjanger eller stil innan nordindisk musikk. Han er særleg knytt til kjærleiksdikt og folkesong frå Uttar Pradesh, men det finst regionale variasjonar.

Tekstane i thumri er knytte til bhaktirørsla, som ofte uttrykker religiøse kjensler gjennom romantisk kjærleik. Dei tek ofte for seg tilhøvet mellom Radha og Krishna. Songaren held seg nøye til orda i teksten, men kan gå over frå den opphavlege ragaen til ein annan som han meiner passar til kjenslene i teksten, før han vender tilbake til den opphavlege ragaen.

Kjelder 

Denne artikkelen bygger på «Thumri» frå ,  den 29. februar 2020.

Bakgrunnsstoff
Thumri med forklaring og døme ved chandrakantha.com
Indisk musikk
Kultur i Uttar Pradesh
Bhakti
Grímsfjall

Grímsfjall er eit 327 meter høgt fjell på øya Suðuroy på Færøyane. Fjellet ligg på vestsida av Suðuroy rett vest for bygda Hvalba. Det ligg mellom eidet i Hvalba, kalla Hvalbiareiði (også kalla Fiskieiði) og Norðbergseiði. Ein kan sjå Grímsfjall frå austsida, som då vender mot Hvalba. Det ligg eit høgt berg mot vest, som vender ut mot nordatlanteren.

Bilete

Kjelder 

Denne artikkelen bygger på «Grímsfjall» frå ,  den 29. februar 2020.

Bakgrunnsstoff 

Hvalba.fo, heimeside hjå Hvalbiar kommune.

Fjell på Færøyane
Verdscupen i alpine greiner 1996/Kvinner

Verdscupen i alpine greiner for kvinner i 1996-sesongen tok til 16. november 1995 i Vail i delstaten Colorado i USA og vart avslutta 10. mars 1996 i Øyer i Noreg.. Turneringa omfatta 33 renn og 34 tevlingar. Tevlingane fordelte seg på 10 slalåmrenn, 7 storslalåmrenn, 7 super-g-renn, 9 utforrenn og ei kombinasjonstevling, den siste basert på allereie avvikla enkeltrenn i slalåm og utfor.

Katja Seizinger frå Tyskland vann verdscupen for fyrste gong, etter å ha vore nummer 2 eller 3 dei fire føregåande sesongane. Ho var suverent beste poengsankar, medan landskvinna Martina Ertl kneip andreplassen i turneringa framom Anita Wachter frå Austerrike.

Samanlagt

Slalåm

Storslalåm

Super-g

Utfor

Kombinasjon

Kjelder

Denne artikkelen bygger på «Alpiner Skiweltcup 1995/96» frå ,  den 29. februar 2020.  
 

Alpine greiner
Sport i 1996
Aorta abdominalis

Bukaorta (lat. aorta abdominalis) er den delen av hovudpulsåra, aorta, som går gjennom bukhola. Bukaorta utgjer saman med brystaorta den nedstigande delen av aorta: aorta descendens. Arterien er den største i bukregionen; han forsyner alle buk- og bekkenorgan, i tillegg til beina, med oksygenert blod.

Struktur 
Bukaorta spring ut frå mellomgolvet gjennom hiatus aorticus, på nivå med 12. brystvirvel (T12). Han går ned langs bakre bukvegg, framfor lumbalcolumna (lenderyggen), parallelt med og til venstre for nedre vena cava. Han har ein liten svai framover, liksom lenderyggen, størst på nivå med 3. lendevirvel (L3). Arterien smalnar meir og meir av etter kvart som han sender frå seg greiner og endar til sist i aortabifurkasjonen, der han delar seg i to, på nivå med 4. eller 5. lendevirvel (L4/L5).

Klinisk deler ein bukaorta i to segment:
 Suprarenale bukaorta, aorta abdominalis (pars) suprarenalis, den delen som ligg under mellomgolvet og over nyrearteriane.
 Infrarenale bukaorta, aorta abdominalis (pars) infrarenalis, den delen som ligg under nyrearteriane og over aortabifurkasjonen.

Greiner 

Greiner frå bukaorta kan delast inn i viscerale greiner (innvolsgreiner), parietale greiner (bukveggsgreiner) og endegreiner:

 Viscerale greiner
 Høgre og venstre arteria phrenica inferior
 Arteria coelica (truncus coeliacus)
 Arteria mesenterica superior
 Arteria mesenterica inferior
 Høgre og venstre arteria suprarenalis media
 Høgre og venstre arteria renalis (og evt. a. renalis accessoria)
 Høgre og venstre arteria testicularis (h. og v. arteria ovarica hos kvinner)

 Parietale greiner
 Arteria sacralis mediana
 Høgre og venstre arteriae lumbales (4 par)

 Endegreiner
 Høgre og venstre arteria iliaca communis

Relasjonar 
Bukaoarta ligg litt til venstre for midtplanet i kroppen.

Ventralt for arterien, mot buksida, ligg truncus coeliacus, plexus coeliacus, det vesle omentet og magesekken; under han vena splenica, pankreas, venstre vena renalis, nedre del av duodenum, mesenteriet og plexus aorticus.

Dorsalt, mot ryggsida, skilst arterien frå lendevirvlane og mellomvirvelskivene av eit leddband, lig. longitudinale anterius, og av venstregåande lumbalvener, venae lumbales sinistrae.

Oppe og til høgre for arterien ligg vena azygos, cisterna chyli og ductus thoracicus. Her ligg i tillegg høgre crus, som skil arterien frå øvre del av nedre vena cava og frå høgre ganglion coeliacum. Nede og til høgre er han i kontakt med nedre vena cava.

Til venstre for arterien ligg venstre crus, venstre ganglion coeliacum, pars ascendens duodeni og enkelte tynntarmsslynger.

Relasjon til nedre vena cava 
Parallelt med og til høgre for bukaorta går følgevenen hans, nedre vena cava.

Klinisk relevans 
Abdominalt aortaaneurisme er ei utposing på bukaorta med aortadiameter ≥3 cm (eller diameterauke på >50 %). Tilstanden gir ofte ingen symptom. Observasjon er vanleg når aneurismet er lite. Ved større aneurisme aukar risikoen for aneurismeruptur, og då kan kirurgi vere nødvendig.

Kjelder 

Denne artikkelen bygger på «Abdominal aorta» frå ,  den 1. mars 2020.  
 

Arteriar i buken
Aorta
Ensemble

Ensemble (fransk for 'saman', av seinlatin insimul, 'samtidig') er i gruppe kunstnarar som verkar saman som eit heile. Omgrepet blir mykje brukt innan musikk, dans og drama.

I samband med dans og drama kan det visa til det kunstnariske personalet ved ein institusjon, som eit teater, eit operahus eller ein ballettinstitusjon.

Musikk
Eit musikkensemble er ei gruppe musikarar eller songarar som framfører eit særskilt repertoar saman.
Musikarane kan spela ulike eller same type instrument, som stryke-, blåse- eller perkusjonsinstrument. Ensemblet kan ha namn etter musikktypen det speler, som jazzensemble eller folkemusikkensemble.

I instrumentalmusikk viser ensemble til besetningar som trio, kvartett, kvintett og liknande.
Musikkensemble er gjerne mindre grupper, medan orkester ofte har fleire musikarar.

I opera viser ensemble til eit avsnitt for meir enn to songarar, eller for solistane saman med koret. Nemninga blir brukt tilsvarende i samband med kantate, oratorium og messe.

Annan bruk
Ordet «ensemble» er også brukt om ei samanstilling av ulike ting som passar saman til eit heile, særleg om ein klesdrakt sett saman av ulike avstemte plagg.

Kjelder

Franske ord og uttrykk
Musikkgrupper
Teater
Kvintett

Kvintett er eit musikalsk ensemble på fem utøvarar (frå kvint, latin for 'fem') eller ein komposisjon for fem sangstemmer eller fem instrument.

Innan vestleg klassisk musikktradisjon kan ei slik musikkgruppe til dømes vera ein blåsekvintett (fløyte, obo, klarinett, fagott og valthorn), messingkvintett (to trompetar, valthorn, trombone og tuba) eller ein songarkvintett. Ein strykekvintett kan bestå av to fiolinar, to bratsjar og ein cello, ev. to fiolinar, ein bratsj og to celloar.

Kjelder

Delar av denne artikkelen bygger på «Kvintett» frå ,  den 1. mars 2020.  
 

Musikkgrupper
Talet 5
Flatbrødsoll

Flatbrødsoll er ein norsk tradisjonsrett der ein serverer fil eller tjukkmjølk med bitar av flatbrød. Ein kunne også servera usyrna mjølk med småbitar av flatbrød i. Varmsoll er ein frukostvariant ein kunne ha om vinteren der ein kokte opp mjølka før ein la oppi flatbrødbitane. 

Flatbrødsoll var vanleg å eta på sundagar. Retten er ofte strødd med sukker.

Kjelder

Norsk mat
Mjølkeretter
Frukost
Sundagsmat
Lahti-renna 1970

Dei årlege internasjonale skirenna i Lahti 1970 vart avvikla helga 28. februar og 1. mars. Arrangørlandet Finland fekk siger i alle tre langrennstevlingane, medan norske Kåre Olav Berg vann kombinertrennet og Sovjetunionens Garij Napalkov hopprennet.

Då Svenska skidspelen vart arrangert samstundes, mangla alle dei beste svenske langrennarane og heller ikkje Sovjetunionen sine sterkaste langrennarar deltok.

Menn

15 km

50 km

Kombinert

Hopprenn

Kvinner

10 km

Kjelder
Arbeiderbladet 2. mars 1970

Nordiske greiner
Sport i 1970
Idrettstilskipingar i Finland
Lahti-renna 2020

Dei årlege internasjonale skirenna i Lahti 2020 vart avvikla helga 28. februar og 1. mars.

Menn

15 km klassisk stil 

Dato: 29. februar

4 × 7,5 km stafett 

Dato: 1. mars

Kombinert

Kombinert

Tomannsstafett (storbakke & 15 km á 10 etappar) 
 

Dato: 29. februar

Kvinner

10 km klassisk stil 

Dato: 29. februar

4 × 5 km stafett 

Dato: 1. mars

Kjelder
FIS-resultat
FIS-resultat
FIS-resultat
FIS-resultat
FIS-resultat
FIS-resultat

Idrettstilskipingar i Finland
Sport i 2020
Sophie de Grouchy

Sophie Marie Louise de Grouchy, marquise de Condorcet (fødd 1764 i Meulan-en-Yvelines, død 8. september 1822 i Paris) var ein fransk filosof, omsettar og salonnière.

Liv og virke 
Sophie de Grouchy var eldst av dei fire barna til Marie Gilberte Henriette Fréteau de Pény og Francois-Jacques, Marquis de Grouchy. Ho fekk ei god utdanning heime, både av brørnes privatlærarar og av den høgt kultiverte mora. Atten år gamal vart Sophie sendt til ein klosterskole for svært rike der ho mellom anna las Rousseau og Voltaire og lærte engelsk og italiensk gjennom å omsette tekstar. På klosterskolen vart ho òg ateist.

22 år gamal gifta Grouchy seg med filosofen og matematikaren Nicolas de Condorcet. Dei budde i Hôtel des Monnaies i Paris, der dei starta opp ein salong som vart vitja av franske og internasjonale politikarar, filosofar og litteratar, mellom andre Thomas Jefferson, Adam Smith, Turgot, Pierre Beaumarchais, Olympe de Gouges og Germaine de Staël. Salongen spela ein viktig rolle under framvoksteren av Gironden, ein republikansk fraksjon som under den franske revolusjonen sto i strid med jakobinarane. Under skrekkveldet gjekk Condorcet i skjul og døydde under eit fluktforsøk. Familiens eigedomar vart konfiskerte og Grouchy tente til livsopphaldet ved å måle miniatyrportrett.

Etter at skrekkveldet var over, gav Grouchy ut boka Lettres sur la sympathie (1798) der ho legg fram klåre og originale syn på fleire viktige moralske, politiske og rettsfilosofiske tema. Boka vart publisert saman med hennar eiga omsetting av Adam Smiths' The Theory of Moral Sentiments ("Moralske kjensler"). Omsettinga hennar var av klårt betre kvalitet enn dei som var blitt publiserte fram til då. I tillegg skreiv og publiserte ho andre tekstar anonymt og under pseudonym. Ho gav ut artiklar som forfekta ein republikansk forfatning og var delaktig i å skrive og redigere ektemannens siste verk, Esquisse d’un tableau historique des progrès de l’esprit humain ("Skisser til menneskeleg framgang").

Frå 1795 til ho døydde i 1822 eigna ho skrivetida si til å redigere verka til Condorcet. Ho heldt fram å delta i det filosofiske livet i Frankrike og stod i jamleg kontakt med svogeren Pierre Jean Georges Cabanis som arbeidde med fysiologi og seinare med stoisismen.

Verk 
 Sophie de Grouchy: Lettres sur la sympathie ; suivies des Lettres d’amour, Montréal, Étincelle, 1994
 Adam Smith: Théorie des sentimens moraux, ou, Essai analytique sur les principes des jugemens que portent naturellement les hommes, d’abord sur les actions des autres et ensuite sur leurs propres actions, traduit de l’anglois sur la septième et dernière édition par Marie-Louise-Sophie de Grouchy Condorcet, Marquise, Paris, F. Buisson, 1798. Omsetting av The Theory of Moral Sentiments

Kjelder 
 Sandrine Berges: "Sophie de Grouchy", Edward N. Zalta (red.), Winter 2019 Edition. Lest 1. mars 2020.

Bakgrunnsstoff 
 Letters on Sympathy, 1798

Franske filosofar
Forfattarar frå 1700-talet
Forfattarar frå 1800-talet
Kvinner på 1700-talet
Kvinner på 1800-talet
Kanelrose

Kanelrose (Rosa majalis) er ei plante i roseslekta. Kanelrosa er ein 50-200 cm høg busk med underjordiske utløparar. Blomane er om lag 5 cm i diameter med mørkrosa kronblad.

I Noreg er arten registert over heile landet, men er oftast å finne på Austlandet og i Trøndelag. Arten veks naturleg frå Skandinavia austover til Sibir og sør til Frankrike og Italia.

Ei kryssing mellom kanelrose og ei ukjend gallicaarose er opphavet til rosegruppa francofortuna.

Etymologi
Det norske namnet refererer til barken på greinene som kan minne om kanal. Det latinske majalis kjem av at planta blomstrar i mai, noko som er tilfelle lenger sør i Europa.

Referansar

Rosefamilien
Aloysius

Aloysius eller Aloisius er eit mannsnamn av ukjent opphav, kanskje ei latinisert form av provençalske former av namnet Louis. Det var eit ganske vanleg namn i Italia i mellomalderen. Seinare er det blitt noko populært blant katolikkar etter den heilage Aloysius Gonzaga (1568–91).

Alois er ein tysk versjon av namnet Alaois, som er ein irsk variant.

Kjende namneberarar

Aloysius eller Alois Alzheimer (1864–1915), tysk lege
Aloysius Ambrozic (1930–2011), jugoslavisk-canadisk kardinal
Aloysius Bertrand(1807—1841), løyndenamn for den franske forfattaren Louis Jacques Napoléon Bertrand
Aloysius Gonzaga (Heilage Aloysius)
James Augustine Aloysius Joyce, irsk forfattar
Aloysius Lilius (1510-1576) lege, astronom og filosof
Aloysius Stepinac (1898–1960), kroatisk kardinal
Aloysius Szymanski, baseballspelar kjend som Al Simmons
Aloysius Pang, singaporsk skodespelar
Chathurartha Devadithya Gardiyawasam Lindamulage Roy Aloysius Felix de Silva (f. 1937), srilankisk skodespelar og regissør
John Aloysius Fahey (1939–2001), amerikansk musikar
Aloysius John Jordan (1906-1957), engelsk rugby league-spelar
Petrus Aloysius (1503–1547), hertug av Piacenza og son av pave Paulus III
R.A. Lafferty (1914–2002), amerikansk forfattar
Aloysius Paulus Maria van Gaal (f. 1951), nederlandsk fotballmanager kjend som Louis van Gaal
Patrick Aloysius Ewing, jamaicansk-amerikansk basketballspelar
Thomas Aloysius Keller, amerikansk kokk

Oppdikta figurarar
Aloysius er namnet på ein kosebjørn i Brideshead Revisited av Evelyn Waugh

Kjelder

Mannsnamn
Klassiske bokverk

Klassiske bokverk var ein serie med nynorskomsetjingar av gresk og latinsk litteratur frå antikken. Det var Studentmållaget i Oslo som gav han ut, i lag med Det Norske Samlaget. Til saman kom det ut 26 bøker ifrå 1921 til 1943, men nokre kom i nye utgåver på Samlaget seinare. Desse utgåvene er òg tekne med på lista, sjølv om det ikkje står i bøkene at dei høyrer til serien.

Bokliste 

 Platon: Sokrates’ forsvarstale. Omsett av Eiliv Skard 1921. 2. utg. Forsvarstalen åt Sokrates, 1927 Nb. 3. utg. 1949 Nb. 4. utg. Sokrates' forsvarstale. Omsett av Anfinn Stigen, 1972. 5. utg. 1990. 
 Catullus: Dikt i utval. Omsett av Erik Eggen og Asgaut Steinnes, 1921 Nb. [2. utg.] omsett av Erik Eggen, Sigmund Skard og Asgaut Steinnes, 1978 Nb. [3. utg.] Eg elskar og hatar, omsett av Torgeir Bygstad, 2011.
 Sallust: Jugurtha. Omsett av Eiliv Skard, 1923 Nb.
 Platon: Kriton. Omsett av Kristen Rekdal, 1923 Nb. 2. utg. 1934. 3. utg. 1949 ved Eiliv Skard. [4. utg.] Faidon og Kriton. Omsett av Anfinn Stigen, 1973. [5. utg.] 1995.
 Tacitus: Folk og seder i Germania. Omsett av Halvdan Koht, 1923 Nb. 2. utg. 1928 Nb.
 Sofokles: Antigone. Omsett av Matias Skard, 1923 Nb.
 Marcus Aurelius: Tankar. Omsett av Eiliv Skard, 1924 Nb. 2. utg. 1940. Nb.
 Cæsar: Gallarkrigen. Fyrste og andre boki. Omsett av Bjarne Svare, 1925 Nb.
 Xenofon: Anabasis. Omsett av Olav Rytter, 1925 Nb. 2. utg. 1951 Nb.
 Lukian: Eit ordskifte um idrott. Omsett av Eiliv Skard, 1926 Nb. 2. utg. 1992 Nb.
 Evripides: Medeia. Omsett av Matias Skard, 1926 Nb.
 Flavius Arrianus: Epiktet. Handbok i moral. Omsett av Bjarne Skard, 1927 Nb. 2. utg. Revidert av Ole Jan Borgund, 2008
 Plutark: Revolusjonen i Sparta. Omsett av Eiliv Skard, 1927 Nb.
 Sofokles: Elektra. Omsett av Matias Skard, 1927 Nb.
 Sallust: Catilina. Omsett av Eiliv Skard 1917 Nb. 2. utg. 1928 Nb.
 Platon: Faidon. Omsett av S. Dalen, 1928 Nb. [2. utg.] Faidon og Kriton. Omsett av Anfinn Stigen, 1978. [3. utg.] 1995.
 Marcus Tullius Cicero: Talen for overkommandoen åt Gneus Pompeius. Omsett av Erling Rykkja, 1929 Nb.
 Sofokles: Kong Oidipus. Omsett av Matias Skard, 1930. Nb.
 Marcus Tullius Cicero: Om alderdomen. Omsett av Eirik Vandvik, 1931. Nb.
 Livius: Marsen over Alpane. Omsett av Erling Rykkja, 1931 Nb. 2. utg. Marsjen over Alpane, 1953 Nb.
 Aiskhylos: Agamemnon. Omsett av Eirik Vandvik, 1932 Nb.
 Polykarps martyrium. Omsett av Eiliv Skard, 1934 Nb.
 Platon: Gorgias. Omsett av Eiliv Skard, 1937 Nb. 2. utg. Omsett av Anfinn Stigen, 1971 Nb. 3. utg. 1989 Nb.
 Platon: Gjestebodet. Omsett av Eirik Vandvik, 1939. [2. utg.] Omsett av Anfinn Stigen, 1972. [3. utg.] 1995. 
 Seneca: Moralske brev til Lucilius. Omsett av Eiliv Skard, 1941 Nb.
 Augustin: Confessiones. Omsett av Åsmund Farestveit, 1943 Nb. 2. utg. 1965 Nb. 3. utg. Omsett av Åsmund Farestveit og Hermund Slaattelid, 2009.

Fotnotar

Kjelder 

 Skard, Sigmund. Nynorsk klassikarbibliotek. Ei bokliste.  Oslo: Samlaget, 1988.
 Bøker 1868–1992. Oslo: Samlaget, 1993.
 Klassiske bokverk, Studentmållaget i Oslo
 Oria
 Artikkelen tok utgangspunkt i «Klassiske bokverk» frå Bokmåls-Wikipedia den 2. mars 2020.

Norske bokseriar
Nynorsk litteratur
Austerlendske bokverk

Austerlendske bokverk var ein bokserie med nynorskomsetjingar av eldre litteratur på sanskrit, vedisk og arabisk. Det var Studentmållaget i Oslo som gav han ut, i lag med Det Norske Samlaget. Det kom ut i alt 3 bøker i serien frå 1929 til 1932, og to av dei kom i nye utgåver på Samlaget seinare.

Bokliste 
 Kalidasa: Sakuntala. Spel i sju vendingar. Omsett frå sanskrit av Olav Rytter, 1929 Nb. 2. utg. 1975 Nb.
 Soga um Sinbad Farmann. Eit æventyr or Tusund og ei natt. Omsett frå arabisk av Alexander Seippel, 1900 Nb. 2. utg. Soga um Sinbad Farmann. Eit eventyr or Tusund og ei natt, 1929 Nb.
 Rigveda. Fem og femti hymnor i utval. Omsette frå vedisk av Olav Rytter, 1932 Nb. 2. utg. Rigveda. Femtifem veda-hymner, 1975. Nb.

Fotnotar

Kjelder 
 Skard, Sigmund. Nynorsk klassikarbibliotek. Ei bokliste.  Oslo: Samlaget, 1988.
Norske bokseriar
Nynorsk litteratur